जोड़ीदार का फैसला ओलिंपिक से ठीक पहले : सानिया िमर्जा
नई दिल्ली | सानियामिर्जा ने अभी यह निर्णय नहीं लिया है कि अगले साल होने वाले रियो ओलिंपिक में वे किसके साथ जोड़ी बनाएंगे। उन्होंने कहा कि वे इसका फैसला फैसला ओलिंपिक शुरू होने से ठीक पहले करेंगी। सानिया, लंदन ओलिंपिक में लिएंडर पेस के साथ कोर्ट में उतरी थीं। लेकिन इस बार उनके पास पेस के अलावा रोहन बोपन्ना भी जोड़ी बनाने के विकल्प के तौर पर मौजूद हैं। हाल ही में संपन्न आईपीटीएल में सानिया-बोपन्ना की जोड़ी ने अच्छा प्रदर्शन किया था।
इस साल 10 खिताब जीतने वालीं सानिया ने एक कार्यक्रम के दौरान कहा, ‘मैं अभी सिंगापुर में आईपीटीएल खेलकर लौटी हूं। पिछले एक महीने से अभी तक घर भी नहीं गई हूं। फिलहाल मेरा लक्ष्य साल का पहला ग्रैंडस्लेम आॅस्ट्रेलियन ओपन है, जिसके लिए पांच दिन बाद मैं मेलबर्न जा रही हूं।’ सानिया ने कहा, ‘ओलिंपिक अभी सात महीने दूर है। टेनिस दूसरे खेलों की तरह नहीं है जहां आपको ओलिंपिक के लिए पहले से ही कुछ करना पड़े। ओलिंपिक से पहले मेरे सामने तीन ग्रैंडस्लैम टूर्नामेंट हैं। मुझे उन पर भी ध्यान देना है। ओलिंपिक में हमारी सर्वश्रेष्ठ जोड़ी उतरेगी लेकिन इसमें अभी समय है।
hin_Deva hin_Deva hin_Deva